钦定古今图书集成/历象汇编/庶征典/第094卷 > 又 前人
## 钦定古今图书集成/历象汇编/庶征典/第094卷 > 又 前人

“比年以来，蝗旱相属。中民以上，举无岁蓄。量日计口，
敛不待熟。秋禾未终，引领新谷。如行远道，百里一宿。
苟无舍馆，行旅夜哭。自秋不雨，霜露杀菽。黄穈黑黍，
不满囷簏。麦田未耕，狼顾相目。道之云远，饥肠谁续？
五日不雨，民在坑谷。猗嗟我侯，灵应响速。帝用嘉之，
惟新命服。祈而不获，厥愆在仆。洗心祇载，敢辞屡渎。”
庶哀斯民，朝夕濡足。